text: Forhandlede med røver
  01 juni 2011 kl. 06.45
  En 41-årig kvinde gik i benhårde forhandlinger med en ung røver, som krævede kontanter af hende. Og det lykkedes hende at redde de fleste af de penge, hun lige havde hævet.
  Kvinden hævede et større kontant-beløb i pengeautomaten hos Nordea i Kongensgade. I smøgen mellem Kongensgade og Borgergade blev hun passet op af den unge mand, som med en hævet ølflaske kræve penge.
  
  Stak af med 300 kr.
  Kvinden ville dog ikke umiddelbart give slip på pengene og foreslog, at manden kunne få 500 kr. Men hun tog forkert i sin tegnebog og stak ham en 200 kr.-seddel. 
  Det var han ikke helt tilfreds med, så hun stak han en hundred-lap mere.
  På det tidspunkt var der kommet flere mennesker til - og den unge røver valgte at stikke af.
  Røveren beskrives som 20-25 år, ca. 185 cm høj, tynd og ranglet med markerede kindben. Han var iført mørkt tøj og en sort kasket.
  